# 15 чэрвеня

|  |
| --- |
| ← **чэрвень** → |
| Пн | Аў | Ср | Чц | Пт | Сб | Нд |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 |   |   |   |   |   |
| 2026 год Усе дні |

**15 чэ́рвеня** — 166-ы дзень году (167-ы ў высакосным годзе) паводле Грыгарыянскага календару. Да канца году застаецца 199 дзён.

## Падзеі

* 1215 — кароль Ангельшчыны Іяан Безьзямельны змацаваў уласнаю пячаткаю Вялікую хартыю вольнасьцяў
* 1300 — заснаваны горад Більбао
* 1389 — адбылася бітва на Косавым полі
* 1752 — Бэнджамін Франклін у экспэрымэнце з паветраным зьмеем давёў электрычную прыроду маланкі
* 1812 — Полацкі езуіцкі калегіюм пераўтвораны ў Полацкую езуіцкую акадэмію з правамі ўнівэрсытэту
* 1834 — адкрыцьцё Кіеўскага ўнівэрсытэту
* 1851 — у Балтымары (штат Мэрылэнд, ЗША) заснавалі першую ў сьвеце фабрыку марозіва
* 1863 — У Ашмянскім павеце расейскія войскі разьбілі атрад паўстанцкага камандзіра Зыгмунта Мінейкі. Сам Мінейка быў схоплены і засуджаны на 12 гадоў сыбірскае катаргі
* 1869 — амэрыканскі вынаходнік Джон Гаят запатэнтаваў цэлюлёід
* 1911 — у ЗША заснавалі кампанію «Computing-Tabulating-Recording Company», вядомую цяпер пад назваю IBM
* 1912 — спыненае выданьне газэты «Минское слово»
* 1934 — Міністра ўнутраных спраў Бранісалў Перацкі быў забіты у Варшаве Рыгорам Мацекам, чальцом Арганізацыі ўкраінскіх нацыяналістаў (OUN)
* 1949 — У Менску пачаўся працэс над сябрамі Саюзу змаганьня за незалежнасьць Беларусі
* 1954 — заснаваньне УЭФА
* 1977 — пачалося будаўніцтва Менскага мэтрапалітэну.
* 1978 — стартаваў касьмічны карабель «Саюз-29». Камандзірам экіпажу быў беларус Уладзімер Кавалёнак
* 1999 — Беларусь усталявала дыпляматычныя адносіны з Аўганістанам
* 2001 — заснаваная Шанхайская арганізацыя супрацы
* 2006 — Папа рымскі Бэнэдыкт XVI вызваліў з пасады кіраўніка каталіцкай царквы Беларусі 91-гадовага кардынала Казімера Сьвёнтка

## Нараджэньні

* 1594 — Нікаля Пусэн, францускі мастак
* 1831 — Вінцэсь Каратынскі, беларускі пісьменьнік і перакладчык
* 1843 — Эдвард Грыг, нарвэскі кампазытар пэрыяду рамантызму, музычны дзеяч, піяніст, дырыгент
* 1867 — Канстанцін Бальмонт, паэт-сымбаліст, перакладчык, эсэіст, адзін зь лепшых прадстаўнікоў расейскай паэзіі срэбранага веку
* 1896 — Пётар Татарыновіч, каталіцкі сьвятар, беларускі грамадзкі і культурны дзяяч, публіцыст, паэт, выдавец
* 1905:
	+ Юрка Віцьбіч, пісьменьнік, грамадзка-культурны дзяяч, дзяяч эміграцыі ў ЗША
	+ Баляслаў Манкевіч, перакладнік, журналіст, эспэрантыст
* 1920 — Альбэрта Сордзі, італьянскі актор і кінарэжысэр.
* 1928 — Фэрдынанд Нойрайтэр, аўстрыйскі мовазнавец, перакладчык і гісторык кашубскай літаратуры.
* 1931 — Леанід Дзянісаў, беларускі навуковец у галіне зваркі
* 1936 — Мікола Гіль, беларускі пісьменьнік, журналіст, перакладчык
* 1943 — Джоні Алідэ, францускі рок-сьпявак, кампазытар і актор.
* 1944 — Валянцін Вялічка, беларускі дыплямат
* 1948 — Анатоль Бутэвіч, беларускі пісьменьнік, палітык і дыплямат
* 1979 — Юлія Несьцярэнка, беларуская лёгкаатлетка, алімпійская чэмпіёнка ў спрынце на 100 мэтраў

## Сьмерці

* 1545 — Лізавета Аўстрыйская, каралева польская і вялікая княгіня літоўская.
* 1870 — Уладыслаў Геранім Сангушка, князь, прадстаўнік роду Сангушкаў, сын знакамітага генэрала Яўстаха Сангушкі й Клементыны з Чартарыскіх
* 1923 — Аляксандар Сахачэўскі, польскі мастак жыдоўскага паходжаньня, прадстаўнік «рамантызму»
* 1971 — Фуад Абдурахманаў, азэрбайджанскі скульптар і мастак
* 1978 — Дзьмітры Філімонаў, савецкі партыйны й дзяржаўны дзеяч, сакратар і чалец ЦК КП
* 1992 — Леў Гумілёў (н. 1912), расейскі гісторык-этноляг, філёзаф, паэт, перакладчык з фарсі, сын Ганны Ахматавай і Мікалая Гумілёва

## Сьвяты